
 DR.31.3.2005 

 
 

92 

bayaran dividen yang begitu rendah.  Pihak kerajaan harus serius untuk merombak semula 
Lembaga KWSP dan juga Panel Pelaburannya supaya dapat mengurus dana dengan 
secekapnya dan memberi pulangan yang terbaik kepada para pencarum. 

 Tuan Yang di-Pertua, saya juga ingin menyentuh tentang penyakit selesema 
burung (bird flue).  Adakah dan sejauh manakah Malaysia bersedia menghadapi satu krisis 
yang mungkin tercetus jika syringe H5N1 selesema burung dapat disebarkan dari manusia 
kepada manusia yang lain.  Pertubuhan kesihatan sedunia WHO telah memberi amaran 
bahawa sehingga 100 juta nyawa manusia boleh hilang jika pandemic selesema burung 
tercetus.   

Kita lihat ada sesetengah negara Barat telah mula  stop par anti virul drug  sebagai 
persiapan menghadapi kemungkinan ini.  Adakah Kementerian Kesihatan Malaysia telah 
membuat persiapan awal ini memandangkan kita berada lebih dekat dengan negara 
Vietnam dan Thailand, di mana penyakit selesema burung ini masih belum dapat dikawal 
sepenuhnya. 

 Saya juga mengambil kesempatan ini untuk menimbulkan sedikit masalah yang 
dihadapi oleh sekumpulan ibu tunggal di Pulau Pinang, di mana sekumpulan ibu tunggal 
ingin menubuhkan satu pusat kebajikan ibu tunggal yang dinamakan Pertubuhan Wanita 
Pulau Pinang yang masih menunggu untuk didaftarkan.  Pada akhir tahun lepas pertubuhan 
ini dengan kerjasama Puteri sebuah bahagian di bawah Bahagian Jelutong telah 
menganjurkan satu majlis makan malam untuk mendapatkan dana dan tabung untuk 
menguruskan pertubuhan ibu tunggal ini dan untuk memberi sedikit sebanyak bantuan 
kepada ibu tunggal di negeri Pulau Pinang.  Tetapi malangnya Tuan Yang di-Pertua 
selepas majlis jamuan makan malam ini diadakan yang berjaya untuk mengutip derma 
sebanyak RM12,000 telah tercetus masalah di dalam Puteri Bahagian Jelutong dan 
penganjur majlis jamuan makan malam ini, yang sehingga kini wang yang dikutip untuk 
kebajikan ibu tunggal melalui persatuan ini tidak dapat disalurkan untuk membantu ibu-ibu 
tunggal yang berkenaan.  Mereka telah mengadukan hal ini kepada pihak atasan Puteri 
sehingga kepada Yang Amat Berhormat Perdana Menteri berkenaan dengan sikap yang 
tidak bertanggungjawab sesetengah Ahli Jawatankuasa Puteri di bawah Bahagian Jelutong 
yang tidak dapat mengeluarkan wang yang berjaya dikutip melalui acara itu.   

Saya berharap Kementerian Pembangunan Wanita, Keluarga dan Masyarakat 
dapat memberi perhatian kepada kes ini dan mengambil segala usaha supaya memastikan 
ibu-ibu tunggal yang menjadi mangsa dalam kes ini dapat dibela dan dapat menuntut hak 
mereka.   Dengan ini saya mengucapkan terima kasih.  Sekian. 

[Tuan Yang di-Pertua mempengerusikan Mesyuarat] 

6.35 ptg. 

 Tuan Haji Ismail bin Haji Mohamed Said [Kuala Krau]:  Terima kasih Tuan 
Yang di-Pertua.  Saya juga ingin mengambil bahagian di dalam  Titah Ucapan Seri Paduka 
Baginda Yang di-Pertuan Agong.   

Saya ingin membahaskan mengenai penambahbaikan mutu perkhidmatan di 
Jabatan Agama Islam termasuk juga JAKIM.  Konsep Islam Hadhari ini nampaknya telah 
diterima oleh umat Islam dan rakyat di dalam negara kita, bahawa ia bukanlah merupakan 
satu ajaran atau agama yang baru.  Baru-baru ini  di dalam memberikan penjelasan konsep 
Islam Hadhari ini kita telah digemparkan dengan isu-isu mengenai makanan label Halal.   

 JAKIM telah menyatakan bahawa tidak cukup penguat kuasa, tidak cukup untuk 
memantau hanya seramai 6 orang sahaja pegawai yang bertindak boleh memantau bagi 
label makanan halal.  Keadaan yang sama juga terjadi di bawah Jabatan Agama Islam di 
negeri-negeri di mana pegawai pencegah maksiat, pegawai undang-undang dan kakitangan 
di Jabatan Agama Islam juga tidak mencukupi.  Oleh itu saya memohon di dalam kita 
menjelaskan konsep Islam Hadhari ini Jabatan-jabatan Agama Islam dan JAKIM termasuk 
juga Pejabat Agama Islam di daerah-daerah, Mahkamah-mahkamah Syariah mestilah 
ditambah peruntukan.  Ditambahkan kakitangan, dipertingkatkan penguatkuasaan, mutu 
perkhidmatan mestilah dipertingkatkan, undang-undang di negeri-negeri mestilah 



92. bayaran dividen yang begitu rendah. Pihak kerajaan harus serius untuk merombak semula Lembaga KWSP dan juga Panel Pelaburannya supaya dapat mengurus dana dengan secekapnya dan memberi pulangan yang terbaik kepada para pencarum. Tuan Yang di-Pertua, saya juga ingin menyentuh tentang penyakit selesema burung (bird flue). Adakah dan sejauh manakah Malaysia bersedia menghadapi satu krisis yang mungkin tercetus jika syringe H5N1 selesema burung dapat disebarkan dari manusia kepada manusia yang lain. Pertubuhan kesihatan sedunia WHO telah memberi amaran bahawa sehingga 100 juta nyawa manusia boleh hilang jika pandemic selesema burung tercetus. Kita lihat ada sesetengah negara Barat telah mula stop par anti virul drug sebagai persiapan menghadapi kemungkinan ini. Adakah Kementerian Kesihatan Malaysia telah membuat persiapan awal ini memandangkan kita berada lebih dekat dengan negara Vietnam dan Thailand, di mana penyakit selesema burung ini masih belum dapat dikawal sepenuhnya. Saya juga mengambil kesempatan ini untuk menimbulkan sedikit masalah yang dihadapi oleh sekumpulan ibu tunggal di Pulau Pinang, di mana sekumpulan ibu tunggal ingin menubuhkan satu pusat kebajikan ibu tunggal yang dinamakan Pertubuhan Wanita Pulau Pinang yang masih menunggu untuk didaftarkan. Pada akhir tahun lepas pertubuhan ini dengan kerjasama Puteri sebuah bahagian di bawah Bahagian Jelutong telah menganjurkan satu majlis makan malam untuk mendapatkan dana dan tabung untuk menguruskan pertubuhan ibu tunggal ini dan untuk memberi sedikit sebanyak bantuan kepada ibu tunggal di negeri Pulau Pinang. Tetapi malangnya Tuan Yang di-Pertua selepas majlis jamuan makan malam ini diadakan yang berjaya untuk mengutip derma sebanyak RM12,000 telah tercetus masalah di dalam Puteri Bahagian Jelutong dan penganjur majlis jamuan makan malam ini, yang sehingga kini wang yang dikutip untuk kebajikan ibu tunggal melalui persatuan ini tidak dapat disalurkan untuk membantu ibu-ibu tunggal yang berkenaan. Mereka telah mengadukan hal ini kepada pihak atasan Puteri sehingga kepada Yang Amat Berhormat Perdana Menteri berkenaan dengan sikap yang tidak bertanggungjawab sesetengah Ahli Jawatankuasa Puteri di bawah Bahagian Jelutong yang tidak dapat mengeluarkan wang yang berjaya dikutip melalui acara itu. Saya berharap Kementerian Pembangunan Wanita, Keluarga dan Masyarakat dapat memberi perhatian kepada kes ini dan mengambil segala usaha supaya memastikan ibu-ibu tunggal yang menjadi mangsa dalam kes ini dapat dibela dan dapat menuntut hak mereka. Dengan ini saya mengucapkan terima kasih. Sekian. [Tuan Yang di-Pertua mempengerusikan Mesyuarat]. 6.35 ptg. Tuan Haji Ismail bin Haji Mohamed Said [Kuala Krau]: Terima kasih Tuan Yang di-Pertua. Saya juga ingin mengambil bahagian di dalam Titah Ucapan Seri Paduka Baginda Yang di-Pertuan Agong. Saya ingin membahaskan mengenai penambahbaikan mutu perkhidmatan di Jabatan Agama Islam termasuk juga JAKIM. Konsep Islam Hadhari ini nampaknya telah diterima oleh umat Islam dan rakyat di dalam negara kita, bahawa ia bukanlah merupakan satu ajaran atau agama yang baru. Baru-baru ini di dalam memberikan penjelasan konsep Islam Hadhari ini kita telah digemparkan dengan isu-isu mengenai makanan label Halal. JAKIM telah menyatakan bahawa tidak cukup penguat kuasa, tidak cukup untuk memantau hanya seramai 6 orang sahaja pegawai yang bertindak boleh memantau bagi label makanan halal. Keadaan yang sama juga terjadi di bawah Jabatan Agama Islam di negeri-negeri di mana pegawai pencegah maksiat, pegawai undang-undang dan kakitangan di Jabatan Agama Islam juga tidak mencukupi. Oleh itu saya memohon di dalam kita menjelaskan konsep Islam Hadhari ini Jabatan-jabatan Agama Islam dan JAKIM termasuk juga Pejabat Agama Islam di daerah-daerah, Mahkamah-mahkamah Syariah mestilah ditambah peruntukan. Ditambahkan kakitangan, dipertingkatkan penguatkuasaan, mutu perkhidmatan mestilah dipertingkatkan, undang-undang di negeri-negeri mestilah.